Vryduiker stel nuwe nasionale rekord op in Egipte | Netwerk24
Deur Mieke Vlok 24 Junie 2013 23:49
Sophia van Coller (links) berei saam met Richard Bevan in die Blue Hole in Dahab, Egipte, voor vir 'n aanslag op die SA diepduik-rekord. Sy het op 23 Junie 'n rekord van 53 m opgestel. Foto: verskaf
Die Suid-Afrikaanse vryduiker Sophia van Coller (links) het verlede week 'n nuwe Suid-Afrikaanse rekord van 53 m opgestel. By haar is die Oostenrykse duiker Karen Gee. Foto: verskaf
Van Coller het Sondag by die jaarlikse Free Dive-kompetisie in Dahab, Egipte, die huidige rekord van 48 m verbeter deur haarself sonder enige asemhalingsapparate 53 m diep met 'n tou af te trek en boontoe te swem.
"Sondag het baie goed verloop. Wanneer jy verby die 40 m-merk kom, word alles heeltemal gefokus en verloor jy jouself in die donkerblou massa," het Van Coller uit Egipte vertel.